93 Debitum

Duplex inuenitur debitum, legale et morale. Debet, primo, Rom. 13[:8]: *Nemini quicquid debeatis, nisi ut invicem diligatis*. Primum debitum cessat cum semel fuerit persolutum. Secundum debitum semper manet. Igitur, debet homo multa, quia quedam Deo, quedam sibi, quedam proximo. Deo quidem debet multa et propter creacionem et propter redempcionem et propter benefactorum largicionem.

¶ Debet, autem, Deo spiritualiter tria. Quia quedam emendacionem[[1]](#endnote-1) pro delicto, 1 Cor. 7[:3] quod debetis reddite pro delicto. Set hoc fit per opera penitencie. Secundo debet obsequium pro[[2]](#endnote-2) beneficio, Josue 24[:15]: *Eligite hodie, cui* potissime *servire debeatis*. Tercio,[[3]](#endnote-3) debet racionem pro acceptis et expensis, Luc. 16[:5]: *Quantum debes domino meo*? Set heu quia Matt. 18[:30] dicitur, mittite eum *in carcerem donec* reddet vniuersum debitum.

¶ Item, homo debet tria sibi. Ipsi secundum illa tria que habet in seipso: caro, anima, et ipsum compositum. Debet, ergo, carni mortificacionem sicut viuere purgacionem, Rom. 8[:12]: *Debitores sumus non carni, ut secundum carnem vivamus*. Secundo, anime puritatem sicut templo mundiciam, 4 Reg. 5[:13]: *Si rem grandem tibi propheta dixisset, certe facere debueras : quanto magis quia dixit [tibi]: Lavare*. Tercio debet composito humilitatem sicut eger humiliat se coram[[4]](#endnote-4) medico, Rom. 15[:1]: *Debemus nos firmiores imbecillitates infirmorum sustinere*.

¶ Item, tercio, debet homo proximo dileccionem cordis sicut membrum membro, Rom. 13[:8]: *Nemini* quicquam *debeatis, nisi ut invicem diligatis*. Secundo, instruccionem oris sicut sol diffundit radios super bonos et malos, Rom. 1[:14]: *Sapientibus, et insipientibus debitor sum.* Tercio subuencionem operis sicut aues nobiles subueniunt in potencioribus sui generis, Joan. 13[:14]: *Si ego lavi pedes vestros, Dominus et Magister, et vos debetis alter* alteri. Mirabile est quod ille qui multa debet quiescere possit. Vnde narrat Macrobius in *Saturnalia*, quod quidam imperator narrata sibi multitudine debitorum in quibus quidam miles Romanus nuper defunctus tenebatur. Iussit sibi, Emi culcitam[[5]](#endnote-5) in qua miles ille dormire solebat, dicens develle ibi quiescere. Videamus, ergo, ne nos qui plus ceteris in hoc mihi aliud accepimus ab auctore mundi grauius. Inde iudicemus diues habet reddere racionem de omni mutuo quod a Deo accepit de bonis nature, fortune, gracie. Set ecce sophisticacio mundi, nam diuitem quem similat se diligere vinculatum tenet donec reddat vniuersum quadrantem.

¶ Nam diues mortuus habet multos creditores quibus sepe respondetur illud. Vnde, nichil habet si mundus dimittit pauperem abire liberum quem videbatur prius odisse. Vnde Seneca, ille solus liber qui non curat in cuius manu sit mundus. Redde ergo quod debes.

1. emendacionem ] Lambeth 23 *om*. F.128. [↑](#endnote-ref-1)
2. pro ] *add*. ~~de~~ F.128. [↑](#endnote-ref-2)
3. Tercio, debet ] Lambeth 23 *om*. F.128. [↑](#endnote-ref-3)
4. coram ] Lambeth 23 *om*. F.128. [↑](#endnote-ref-4)
5. culcitam ] *add*. in qua miles Romanus nuper defunctus tenebatur iusset sibi emi culcitam F.128. [↑](#endnote-ref-5)